 GeneratorỌtụtụ ndị mmadụ na-amụkarị igwe na-enye ọkụ maka na ọkụ anaghị adịkebe na NaịjirịaKwa ụbọchị ka akụkọ na-apụta etu gaasị Bekee kpọrọ Carbon Monoxide si egbu ndị mmadụ nụra.Gaasị a na-esi nigwe na-enye ọkụ enweghị usi nke o ji enwe agwa color, nke mere na ị nwereike ikuru ya na-amaghị ama.Portharcourt: Anwụrụọkụ ojii ekogbuola anyịIkuku ọjọọ ndị nwere ike ibute ọnwụEtu anwụrụ igwe na-enye ọkụ siri gbuo mmadụ isii gara ịgbankwu nImo - Ndị uweojiiBBC Igbo kpọrọ Dọkịta McGinger Ibeneme, onye kwuru na ọ bụ ikuru ọtụtụ Carbon Monoxide a ga-egbunwu mmadụ.O kwukwara na ihe kacha ebute ya bụ nsogbu bụ mmadụ ịnọ ebe ikuku anaghị esinwu apụ, nke bụ na gaasị ọjọọ a bata nebe ị nọ, ma ọ hụghị ụzọ ọ ga-esi pụọ, ọ bụrụ nsogbu nye onye na-ekuru ya.BBC Igbo gbara onye ọrụ nchekwa ajụjụọnụ maka egwu dị niji igwe ọkụ na-amụ ọkụ nakwa nchekwa dị mkpa maka ya.Dibia Bekee Chuka Agunwa gwara BBC Igbo na egwu dị icheiche dị niji igwe ọkụ mụọ ọkụ ọkachasị egwu ọkụ ọgbụgba nakwa egwu anwụrụ ikwugbu mmadụ.Nchekwa megide igwe na-enye ọkụAgbanyela igwe ọkụ nime ụlọ, nakụ ụlọ, maọbụ nisi mpio maọbụ ebe ndị mmadụ na-anọpụga anọpụ - Dibia Bekee Agunwa kwuru na igwe ahụ na-ewepụta ajọ ikuku anaghi enwe ishi ọbụla nke a na-akpọ Carbon Monoxide na Bekee nke na abanye mmadụ nahụ ma nochie ezigbo ikuku dị mmadụ nahụ. Ya mere na mmadụ kwesiri idobe igwe ahụ ebe dị na mbara ebe anwụrụ ya agaghị enwe ohere ọbụla ịba nime ụlọ ebe mmadụ nọEkwela ka mmiri na-ama igwe na-enye ọkụ gị - Igwe ahụ na-enye ọkụ na-ebu ọkụ latric aba nime ụlọ mana ọkụ latric na mmiri anaghị agakọ. Mmiri mesa waya ọbụla ọkụ si apụ nigwe na-enye ọkụ ahụ o nwere ike ịdọgbu mmadụ. Rụọrọ igwe na-enye ọkụ gị ihe mkpuchi maọbụ ụlọ ebe agaghị ekwe ka mmiri maa ya.Ejila ekwenti gaa ebe igwe na-enye ọkụ nọ -  ọtụtụ ndị mmadụ na-eji ekwenti ha agba ọkụ ma ha chọrọ ịgbanye igwe na-enye ọkụ ha mana dọkịnta Agunwa kwuru na nke a bụ ihe jọgburu udele sigbuo nkakwụ maka na ekwenti nwere ikike na-enye ọkụ nke anaghị ahụ anya si ikuku nke nwere ike ime na igwe ọkụ ahụ ga-agbawali ma ekwentị dị nakụkụ ya.Kwụsị ịgbanye mmanụ ma ọ na-asụ - Mmanụ ọkụ igwe ahụ na-eji enye ọkụ bụ nke na-agba ọkụ ọsịsọ ma ọ bụrụ na igwe ahụ na-asụ ị na-agbanye mmanụ, o nwere ịgba ọkụ.Ọtụtụ mmadụ anwụọla maka ihe aMmadụ ise si notu ezinaụlọ dị mmadụ isii nobodo Igboetche dị nokpuru ọchịchị Etche dị na Rivas steeti anwụọla site nanwụrụ ọkụ.Ụdị anwụrụ gburu ezinaụlọ ahụ bụ nke si nigwe na-enye ọkụ nke a na-akpọ Genereator na Bekee.Ndị nwụrụ nime ezinaụlọ ahụ bụ nne bụ Onyinye Monye, nna bụ Andrew Monye na ụmụaka atọ nime anọ.Akụkọ kwuru na ezinaụlọ ahụ gbanyere igwe ahụ na-enye ọkụ ahụ dobe ya nime ụlọ ebe ha na-asa ahụ were labaa ụra.Mana ndị ọrụ nchekwa na ndị ọnụ na-eru nokwu kwuru na anwụrụ si nigwe ahụ enweghị ebe o si apụ, kama ọ bara nime ụlọ niile wee tọgbuo mmadụ ise ahụ nụra.Naanị otu onye ka a gbapụtara nime ha bụ otu nwa ha dị afọ 13 bụ onye e bugara ụlọọgwụ mana ụmụnne ya ndị ọzọ dị afọ 15 na afọ 11 nwụrụ nụra ha.Otu onye obodo ahụ kwuru nigwe ahụ na anọbu na mbara mana ọ bụ ohi e bidoro na-ezu nakụkụ ebe ahụ mere ha ji bubaa ya nime ụlọ.Akụkọ kachasị nabalị a: Ụkọ mmanụ ebidola nAnambraỤmụ Naịjirịa na-eti mkpu maka ụkọ mmanụ ụgbọalaMana ụfọdụ ndị ezinaụlọ ahụ ekwetaghị nihe a mere, kama, ha na-ekwu na ọ bụ nshi ka e nyere ụmụnne ha.Onye nkwuchiteọnụ ndị uweojii na steeti ahụ bụ Nnamdi Omoni kwuru nezie nihe a mere, ebe e bugara ozu mmadụ ise ahụ nwụrụ anwụ nụlọ ozu.O kwukwara na ha na-eme nyocha banyere ihe ahụ mere.Ọtụtụ ezinaụlọ na-eji igwe na-enye ọkụ amụ ọkụ na naịjirịa nke mere na ọ dị mkpa ka onye ọbụla mara nchekwa dị icheiche igbochi ọkụ maọbụ anwụrụ si na igwe ahụ.Akụkọ ndị ọzọ ga-amasị gịAkụkọ kachasị nabalị a: Ụkọ mmanụ ebidola nAnambra2019 Election: Lee ndị dị afọ 18-40 chọrọ ịnọchite ndị Ebonyi steetiSARS: Ihe ndị mmadụ na-ekwu maka mwogharị haVictor Moses eyipụla uwe o ji agbara Naijiria bọọlụ 